[{"text_idx": "#000003", "text": "Keha puhastumineKehakaalLaste toituminePsu\u0308hholoogiaRasvad toidus & inimkehasSport & toitumineSu\u0308sivesikud toidus & inimkehasTaimetoitlusTervise toetamine toiduga Diabeet Hingamisteede probleemid Hormonaalsed probleemid Immuunsuse toetamine Liigeste & luude tervis Nahk, juuksed & ku\u0308u\u0308ned Peavalu Psu\u0308u\u0308hilised probleemid & toitumine Seedimise toetamine Su\u0308dame-veresoonkonna tervis Va\u0308hk & toitumineTervislik toitumineToiduainetestToidutalumatus & -allergiaToitained Fu\u0308totoitained Mineraalained VitamiinidUni"}, {"text_idx": "#000006", "text": "Ku\u0308u\u0308slaugu (Allium sativum) liitsibul koosneb 12-16st osasibulast ehk ku\u0308u\u0308slauguku\u0308u\u0308nest. On olemas u\u0308le 30 ku\u0308u\u0308slaugusordi, ko\u0303ige levinumad on valge, roosa ja lilla ku\u0308u\u0308slauk. Maitseomadustelt on ku\u0308u\u0308slaugud sarnased ning sordid erinevadki u\u0308ksteisest eeska\u0308tt suuruse ja va\u0308rvuse poolest. Ku\u0308u\u0308slauk sisaldab bakteritsiidse toimega u\u0308hendeid rohkem kui sibul."}, {"text_idx": "#000007", "text": "Ku\u0308u\u0308slauk on ammutuntud ko\u0308o\u0308givili, mida vo\u0303iks ka ravimtaimeks nimetada"}, {"text_idx": "#000008", "text": "Ku\u0308u\u0308slauku on kasutatud va\u0308ga erinevate haiguste korral, kuid peamiselt nakkushaiguste a\u0308rahoidmiseks ja nende raviks. Na\u0308iteks 18. sajandil kasutasid venelased ku\u0308u\u0308slauku gripirohuna, misto\u0303ttu seda on nimetatud ka vene penitsilliiniks. Louis Pasteur ma\u0308rkas oma katsetes (1858), et ku\u0308u\u0308slaugumahlal on u\u0308limalt efektiivne antibakteriaalne toime.1 Ta\u0308napa\u0308eval diskuteeritakse selle u\u0308le, kas ja kuivo\u0303rd vo\u0303ib ku\u0308u\u0308slaugust kasu olla su\u0308dame-veresoonkonnahaiguste ennetamisel."}, {"text_idx": "#000009", "text": "Ku\u0308u\u0308slauk on laukude (Allium) perekonna taim. Ko\u0303ikides laukudes leidub va\u0308a\u0308vlit sisaldavaid eeterlikke o\u0303lisid jt bioaktiivseid u\u0308hendeid, mis annavad neile tugeva spetsiifilise lo\u0303hna ja kibeda maitse. Nende koorimine vo\u0303i tu\u0308keldamine vo\u0303ib panna silmad vett jooksma. Laukude bakteritevastast toimet ja head mo\u0303ju su\u0308dame-veresoonkonnale seostataksegi neis sisalduvate bioaktiivsete u\u0308henditega, millel on to\u0303estatult antimikroobne ning ka mitmete seente vastane toime.2 Nii ku\u0308u\u0308slauku kui ka sibulat on ammustest aegadest kasutatud rahvameditsiinis."}, {"text_idx": "#000010", "text": "Ku\u0308u\u0308slauk on su\u0308sivesikute- ja ta\u0308rkliserikas lauguline. Nutridata andmebaas na\u0308itab, et 100 grammis ku\u0308u\u0308slaugus on su\u0308sivesikuid 28,4 g, millest kiudained moodustavad 4,1 g, ta\u0308rklis 21,9 g ja erinevad suhkrud 2,4 g. 50 grammi ku\u0308u\u0308slauku katab pa\u0308evasest kaaliumivajadusest, samuti B1-, B3-, B5- ja B6-vitamiini vajadusest 10%. Ku\u0308u\u0308slauku vo\u0303ib pidada ka fosfori-, raua- ja mangaanirikkaks ko\u0308o\u0308giviljaks, samuti on seal natuke C-vitamiini."}, {"text_idx": "#000011", "text": "Bioaktiivsete u\u0308hendite sisaldus ku\u0308u\u0308slaugus ja\u0308a\u0308b vahemikku 0,1 \u2013 0,3 %. Ta\u0308htsamateks neist on alliin, diallu\u0308u\u0308ldisulfiid, S-metu\u0308u\u0308l-l-tsu\u0308steiinsulfoksiid, ajoeen ning viimase derivaadid. Ko\u0303ige olulisemaks bioaktiivseks u\u0308hendiks ku\u0308u\u0308slaugus peetakse alliini, ta\u0308psemalt ku\u0308ll ensu\u0308u\u0308m allinaasi toimel sellest su\u0308nteesitavat allitsiini. Terves ja vigastamata ku\u0308u\u0308slaugus allitsiini ei leidu, see tekibki alles taimerakkude mehaanilisel purustamisel. Usutavasti kaitseb ku\u0308u\u0308slauk end sel viisil taimekahjurite eest."}, {"text_idx": "#000012", "text": "Allitsiin on va\u0308ga ebapu\u0308siv u\u0308hend, mis laguneb kiiresti nii ko\u0303rge temperatuuri, valguse kui o\u0303hu toimel. Seeto\u0303ttu on ku\u0308u\u0308slauku ko\u0303ige tervislikum tarvitada va\u0308rskelt ning termiliselt to\u0308o\u0308tlemata. Allitsiini ebapu\u0308sivus kuivatamisel muudab ku\u0308sitavaks ka tabletivormis ning muude lo\u0303hnatute ku\u0308u\u0308slauku sisaldavate toidulisandite efektiivsuse. Ku\u0308u\u0308slaugu kuivatamisel ja sa\u0308ilitamisel muutub allitsiin pu\u0308sivamateks va\u0308a\u0308vlit sisaldavateks orgaanilisteks u\u0308henditeks, millest ta\u0308htsaimaks peetakse S-allu\u0308u\u0308ltsu\u0308steiini. Kuigi ka nendel u\u0308henditel on teatud bioloogiline aktiivsus, pole see vo\u0303rreldav va\u0308rske ku\u0308u\u0308slaugu toimega.3"}, {"text_idx": "#000013", "text": "Mida u\u0308tleb ku\u0308u\u0308slaugu tervislikkuse kohta teaduskirjandus?"}, {"text_idx": "#000014", "text": "Na\u0308iteks kirjeldatakse u\u0308hes 2015. aastal avaldatud artiklis ku\u0308u\u0308slaugus leiduvate bioaktiivsete u\u0308hendite mo\u0303just veresoonte seintele ning seda, kuidas need takistavad trombide moodustumist ta\u0308nu hu\u0308u\u0308bimisvastasele, veresooni laiendavale, verelipiidide taset korrastavale ja ateroskleroosivastasele toimele.4"}, {"text_idx": "#000017", "text": "Ku\u0308u\u0308slaugu so\u0308o\u0308misest vo\u0303ib kasu olla, kuid kindlasti pole see kahjulik"}, {"text_idx": "#000018", "text": "Seeto\u0303ttu soovitame kasutada ku\u0308u\u0308slauku ko\u0303ikides toitudes, kus va\u0308hegi vo\u0303imalik. Ku\u0308u\u0308slauku vo\u0303ib tarvitada nii toorelt kui ku\u0308psetatult, aga ka toidulisandina \u2013 kapsli, tableti vo\u0303i ekstraktina. Kuna peamise toime annab ku\u0308u\u0308slaugule allitsiin, millest tuleb ka ku\u0308u\u0308slaugu spetsiifiline lo\u0303hn, siis lo\u0303hnatute ku\u0308u\u0308slaugupreparaatide tarbimise mo\u0303ttekuses vo\u0303ib kahelda."}, {"text_idx": "#000019", "text": "Tundlikuma seedesu\u0308steemiga inimestele ei pruugi toores ku\u0308u\u0308slauk sobida, see vo\u0303ib neil ko\u0303rvetisi ja ko\u0303huvalu po\u0303hjustada. Samuti vo\u0303ib ku\u0308u\u0308slaugu liiga tugev lo\u0303hn vastumeelne olla."}, {"text_idx": "#000021", "text": "Uudiskirjast leiad infot meie tulevaste koolituste ja tegemiste kohta ning uudiseid toitumisteraapia valdkonnast."}]